open-index/open-wikipedia-markdown huggingface dataset:
রমনাবাগান বন্যপ্রাণী অভয়ারণ্য

**রমনাবাগান বন্যপ্রাণী অভয়ারণ্য** বা **বর্ধমান জুলজিকাল পার্ক** হলো ভারতের পশ্চিমবঙ্গ রাজ্যের বর্ধমান শহরে অবস্থিত একটি বন্যপ্রাণী অভয়ারণ্য ও চিড়িয়াখানা। এই অভয়ারণ্যের মোট আয়তন ১৪ হেক্টর। ১৯৮১ সালের সেপ্টেম্বর মাসে এটি অভয়ারণ্য হিসেবে স্বীকৃতি পায়।

## অবস্থান
বর্ধমান জংশন রেলওয়ে স্টেশন থেকে এই অভয়ারণ্যের দুরত্ব এক কিলোমিটার।

## জীববৈচিত্র্য
১৯৭৮ সালে এই অভয়ারণ্যে চিত্রা হরিণ এবং মায়া হরিণ ছাড়া হয়। ১৯৮৮ সালের হিসাবে সেখানে ২৭টি চিত্রা হরিণ, ৮টি মায়া হরিণ এবং ১টি কৃষ্ণসার ছিলো।

## আরও দেখুন
* পশ্চিমবঙ্গের সংরক্ষিত অঞ্চলসমূহের তালিকা
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের বন্যপ্রাণী অভয়ারণ্য
বিষয়শ্রেণী:পশ্চিমবঙ্গের দর্শনীয় স্থান
বিষয়শ্রেণী:বর্ধমান
বিষয়শ্রেণী:১৯৬০-এ পশ্চিমবঙ্গে প্রতিষ্ঠিত
সজনেখালি বন্যপ্রাণী অভয়ারণ্য

**সজনেখালি বন্যপ্রাণ অভয়ারণ্য** হচ্ছে ভারতের পশ্চিমবঙ্গ রাজ্যের দক্ষিণ ২৪ পরগণা জেলার সুন্দরবনের সজনেখালি নামক স্থানে অবস্থিত একটি বন্যপ্রাণ অভয়ারণ্য। এটির আয়তন ৩৬২ বর্গকিমি। ১৯৬০ সালে পশ্চিমবঙ্গ সরকার এটিকে অভয়ারণ্য ঘোষণা করে এবং ১৯৭৬ সালে তা পুনরায় ঘোষিত হয়।

## জীববৈচিত্র্য
এখানে চিত্রা হরিণ, মেছো বিড়াল, লাল বান্দর, বাংলা বাঘ, দেশি বন শুকর, ভোঁদড়, গুই সাপ, লোনা জলের কুমির, জলপাইরঙা সাগর কাছিম, কেটো কচ্ছপ, এবং নানা প্রজাতির পাখি দেখা যায়।

## চিত্রশালা

Sajnekhali wildlife Sanctuary in Sundarban 02.jpg|
68 WHITE-BACKED VULTURE.jpg|
IMPERIAL GREEN PEGION.jpg|
Great Egret (Casmerodius albus).jpg
LITTLE HERON (Butorides striatus).jpg|
Common Iora scientific name Aegithina tiphia by Sumita Roy Dutta at Sajnekhali Bird Sanctuary IMG 8289.jpg|


## আরও দেখুন
* পশ্চিমবঙ্গের সংরক্ষিত অঞ্চল
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

বিষয়শ্রেণী:পশ্চিমবঙ্গের বন্যপ্রাণী অভয়ারণ্য
বিষয়শ্রেণী:দক্ষিণ চব্বিশ পরগনা জেলার দর্শনীয় স্থান
বিষয়শ্রেণী:১৯৭৬-এ পশ্চিমবঙ্গে প্রতিষ্ঠিত
বিষয়শ্রেণী:সুন্দরবন (পশ্চিমবঙ্গ)
সিঞ্চল বন্যপ্রাণ অভয়ারণ্য

**সিঞ্চল বন্যপ্রাণ অভয়ারণ্য** () হচ্ছে ভারতের পশ্চিমবঙ্গের দার্জিলিং জেলায় অবস্থিত একটি বন্যপ্রাণী অভয়ারণ্য। ১৯১৫ সালে এটি "শিকারপ্রাণী সংরক্ষিত কেন্দ্র" এবং ১৯৭৬ সালে সরকারিভাবে অভয়ারণ্য ঘোষিত হয়।

## অবস্থান
এই অভয়ারণ্যটির বিস্তৃতি আট হাজার ফুট উচ্চতাবিশিষ্ট টাইগার হিল পর্যন্ত। এই অভয়ারণ্যের মোট আয়তন ৩৮.৬০ বর্গকিমি।

## জীববৈচিত্র্য
এই অভয়ারণ্যে ওক, বাঁশ ও বিভিন্ন প্রকার ফার্ন দেখা দেখা যায়।

প্রাণীর ভেতরে দেখা যায় বাংলা বাঘ, চিতাবাঘ, বন বিড়াল ও কালো ভাল্লুক, কাঠবিড়ালি, দেশি বনরুই, বন ছাগল, রাম কুত্তা,  লাল বান্দর, আসামি বানর ও বিভিন্ন প্রজাতির পাখি ইত্যাদি।

## আরও দেখুন
* পশ্চিমবঙ্গের সংরক্ষিত অঞ্চল
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

বিষয়শ্রেণী:পশ্চিমবঙ্গের দর্শনীয় স্থান
বিষয়শ্রেণী:দার্জিলিং জেলা
বিষয়শ্রেণী:পশ্চিমবঙ্গের বন্যপ্রাণী অভয়ারণ্য
বিষয়শ্রেণী:১৯১৫-এ ব্রিটিশ ভারতে প্রতিষ্ঠিত
হ্যালিডে দ্বীপ বন্যপ্রাণী অভয়ারণ্য

**হ্যালিডে দ্বীপ বন্যপ্রাণী অভয়ারণ্য** হচ্ছে ভারতের পশ্চিমবঙ্গ রাজ্যের দক্ষিণ ২৪ পরগণা জেলায় অবস্থিত একটি বন্যপ্রাণ অভয়ারণ্য। বঙ্গোপসাগরের নিকটে মাতলা নদীর মুখে প্রায় ৬ বর্গকিমি বনাঞ্চল নিয়ে এই অভয়ারণ্যটি অবস্থিত। এটি ১৯৭৬ সালে অভয়ারণ্যরূপে ঘোষিত হয়।

## জীববৈচিত্র্য
এখানে চিত্রা হরিণ, দেশি বন শুকর, লাল বান্দর, লোনা জলের কুমির ও বাংলা বাঘ দেখা যায়।

## আরও দেখুন
* পশ্চিমবঙ্গের সংরক্ষিত অঞ্চল
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

বিষয়শ্রেণী:পশ্চিমবঙ্গের বন্যপ্রাণী অভয়ারণ্য
বিষয়শ্রেণী:দক্ষিণ চব্বিশ পরগনা জেলার দর্শনীয় স্থান
বিষয়শ্রেণী:১৯৮৯-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের দ্বীপ
বিষয়শ্রেণী:সুন্দরবন (পশ্চিমবঙ্গ)
বিশ্বনাথ ঘাট

**বিশ্বনাথ ঘাট** পর্যটকের আকর্ষণীয় স্থান। অসমের শোণিতপুর জেলার মহকুমা বিশ্বনাথ চারিআলি থেকে ৫কি:মি দক্ষিণে ব্রহ্মপুত্র নদের পারে  এটি অবস্থিত। প্রাকৃতিক সৌন্দর্যে পরিপূর্ণ এই স্থান পর্যটকদের জন্য যথেষ্ট আকর্ষণীয়।  বর্তমান স্থানটি কাজিরাঙা জাতীয় উদ্যানের অন্তর্ভুক্ত। আহোম রাজত্বকালে এখানে বহু দেব-দেবীর মন্দির নির্মাণ করা হয়েছিল
। 
এখানে অবস্থিত ৩০টি দেব-দেবীর মন্দিরের নাম- উমা, চক্রেশ্বর, হরিহর কর্দমেশ্বর,  বাসুদেব, নাংগলেশ্বর, ভৈরবেশ্বর, বাঘেশ্বরী, সিদ্ধেশ্বর, বিশ্বনাথ, চণ্ডী, কমলেশ্বর, শিবনাথ, মুক্তিনাথ, বানেশ্বর বা বরদোল, জাগ্রা, বুঢ়ামাধব (প্রতাপগড়), কালভৈরব, বীরভদ্র বা বরলা শীল, জোঙাশীল, পুর্বশঙ্কর, সুর্য্যমাধব, অন্নপুর্ণা, গণেশ, বৃষধ্বজ, কাশীনাথ, উদ্রেশ্বর, গৌরীবল্লভ, বিষ্ণু, দুর্গাশক্তি ও মঙ্গল চণ্ডিকা। 
## অসমের ইতিহাসে বিশ্বনাথ ঘাট
আহোম রাজত্বের সময় আহোম রাজা রুদ্রসিংহ যজ্ঞ করার জন্য বিশ্বনাথ ঘাটে এসেছিলেন।

কছাড়ি জাতির সহিত বারভূঞার সংঘর্ষ হওয়ার সময় মহাপুরুষ শ্রীমন্ত শঙ্করদেব বরদোয়া ত্যাগ করে কিছুকাল সময় বিশ্বনাথ ঘাটে আশ্রয় নিয়েছিলেন।

মণিরাম দেওয়ানের আঠটি স্থানে স্থায়ী বাসগৃহ ছিল। তারমধ্যে একটি বিশ্বনাথেও ছিল। তাঁর একটি কন্যার বিয়ে এখান থেকেই দিয়েছিলেন। 
## তথ্যসূত্র
উয়াইস করনি

**উওয়াইস আল-কারনি** () ছিলেন ইয়েমেনের একজন সুফি ও দার্শনিক।হযরত মুহাম্মদ সাল্লাল্লাহু আলাইহি ওয়াসাল্লাম এর জীবদ্দশায় তিনি জীবিত ছিলেন তবে তাদের কখনো দেখা হয়নি। ইবনে বতুতার বর্ণনা অনুযায়ী, উয়াইস করনি সিফফিনের যুদ্ধে আলি ইবনে আবি তালিবের পক্ষে লড়াই করে মারা যান। সিরিয়ার রাক্কাহতে তার মাজার ছিল। ২০১৩ সালে চরমপন্থি ইসলামি গোষ্ঠী এটি গুঁড়িয়ে দেয়। তার সম্মানে তুরস্কের সির্ত প্রদেশের বায়কানে একটি মাজার নির্মাণ করা হয়েছে।

## জীবন
উয়াইস করনির পিতা আবদুল্লাহ একজন মুসলিম ছিলেন এবং উয়াইসের অল্পবয়সে মৃত্যুবরণ করেন। জীবদ্দশায় উয়ায়েস করনি মুহাম্মদ(সাঃ) এর সামসময়িক হলেও তাদের কখনও দেখা হয়নি কারণ উয়াইস ধর্ম সাধনায় নিয়ত রত থাকতেন এবং তার অন্ধ মায়ের দেখাশোনা করতেন।  আলি ইবনে আবি তালিবের এবং  উমর ইবনে আল-খাত্তাবের সাথে সাক্ষাতের পর তার কথা দিকে দিকে ছড়িয়ে পড়ে এবং উৎসুক জনতা তাকে এক নজর দেখার জন্য তার আবাসস্থলে গমন করতে থাকে। এতে উয়াইস করনির ধর্ম সাধনায় ব্যঘাত সৃষ্টি হয় এবং নির্বিঘ্ন সাধনার জন্য উয়াইস করনের উদ্দেশ্যে কুফা ত্যাগ করেন। তার সময়ে তাকে আলির একজন অনুসারী বলে ধরা হত। তিনি উট পালন করে অর্থ উপার্জন করতেন।

## মাজার ধ্বংস
২০১৩ সালের ১১ মার্চ একটি সশস্ত্র দল উয়াইস করনি ও আম্মার ইবনে ইয়াসিরের মাজার ধ্বংস করে।

## উয়াইসি
উয়াইসি নামক সুফি মতবাদ তার নামে নামকরণ করা হয়েছে।

উয়ায়েছি তরিকার সাতটি- ভিত্তি বা মূলনীতি
(সংক্ষেপিত)
১) এতায়েতঃ (ایتایات) এর শাব্দিক অর্থ তাবেদারী করা বা অনুসরণ করা তরিকতের ভাষায় আল্লাহ ও রাসূলের আদেশ নিষেধ মেনে সর্বতোভাবে আল্লাহর জ্ঞানে দাখিল হওয়াকে এতায়েত বলে।

২) খেলওয়াতঃ (الخلوات) এর অর্থ নির্জনতা। চক্ষু ও অন্তরের নির্জনতা। আল্লাহ ব্যতিরেকে চোখে ও অন্তরে অন্য কিছু না দেখা আল্লাহর একত্বে নিমজ্জিত থাকা।

৩) খামুশীঃ (سکوت) জিব্বাহ ও অন্তরের নীরবতাকে খামোশি বলা হয়। আল্লাহর ধ্যানে নিজেকে মশগুল রাখা। সর্বক্ষণ আল্লাহর স্মরণে নিয়োজিত থাকা। আল্লাহর সাথে সংযুক্ত থাকলে জিহ্বা ও অন্তরের নীরবতা পালন সম্ভব।

৪) নযর-বর-কদমঃ (نزار بار قدم) অর্থ পায়ের উপর নজর রাখা। সর্বদা নিচু হয়ে চলা। আল্লাহর স্মরণ ব্যতীত অন্য কোনো দিকে না তাকানো। অন্য কোনো কিছুর প্রতি আসক্তি না থাকা। বিনয় প্রকাশ করা।

৫) হশ-হর-দমঃ (هاش هار دوم) ফার্সি ভাষায় শব্দগুলোর অর্থ হচ্ছে দমের প্রতি সজাগ থাকা। প্রতি দমে আল্লাহকে স্মরণ করতে হবে। 

৬) জহর নূশীঃ (خوردن سم) এর বাংলা তরজমা হচ্ছে বিষ পান করা। তরিকতের জ্ঞানে রাগ গোস্বা কে হজম করা। ধৈর্য ধারণ করার শক্তি অর্জন করাকে বিষ পান করার সাথে তুলনা করা হয়েছে।

৭) পরদাহ পুশীঃ ( پرده پوشی) গোপন রাখা। অন্যের দোষ খুঁজে না বেরিয়ে গোপন রাখা কে পর্দা করা বলা হয়েছে।

## আরও দেখুন
* উয়াইসি
## তথ্যসূত্র

## বহিঃসংযোগ

* উয়াইস করনির নিয়ে চলচ্চিত্র  
* উওয়াইস আল কারনির চরম শোক, শিয়া ওয়েবসাইট  
* ইসলামী সূফীবাদ বংশগতি, নভেম্বর ২০০৪, তেহরান বিশ্ববিদ্যালয় প্রকাশনা  
* আধ্যাত্মিক জ্ঞানের উয়াইস সম্প্রচার (নকশব্দি-হাক্কানি ওয়েবসাইট)  
* উয়াইস করনি (رضي الله عنه)

বিষয়শ্রেণী:৫৯৪-এ জন্ম
বিষয়শ্রেণী:৬৫৭-এ মৃত্যু
বিষয়শ্রেণী:তাবেয়ী
বিষয়শ্রেণী:মুসলিম দার্শনিক
বিষয়শ্রেণী:৬ষ্ঠ শতাব্দীর আরব ব্যক্তি
বিষয়শ্রেণী:৭ম শতাব্দীর আরব ব্যক্তি
হালিমা (দ্ব্যর্থতা নিরসন)

**হালিমা** হল আরবি ভাষায় প্রচলিত একটি স্ত্রী নামবাচক শব্দ, যার শাব্দিক অর্থ হল শান্ত শিষ্ট, কোমল আচরণকারী, গুণবতী। শব্দটি দ্বারা নিম্নোক্ত বিষয়সমূহ বোঝানো হতে পারে: 
## ব্যক্তি
* হালিমা আস সাদিয়া: ইসলামের কেন্দ্রীয় ব্যক্তিত্ব মুহাম্মাদের দুধমা। 
* প্রিন্সেস হালিমা: খ্রিস্টীয় ষষ্ঠ শতকের ঘাসান রাজ্যের রাজকন্যা।
আল-মুতাদিদ

**আবুল আব্বাস আহমেদ ইবনে তালহা আল মুওয়াফফাক** (৮৫৪ বা ৮৬১ – ৫ এপ্রিল ৯০২) (**আল মুতাদিদ বিল্লাহ** (, "Seeking Support in God") বলে বেশি পরিচিত) ছিলেন ১৬শ আব্বাসীয় খলিফা। ৮৯২ থেকে ৯০২ সাল পর্যন্ত তিনি খলিফার পদে আসীন ছিলেন।

খলিফা আল মুতামিদের শাসনের সময় তত্ত্বাবধায়ক ও কার্যত শাসক আল মুওয়াফফাক ছিলেন আল মুতাদিদের পিতা। রাজপুত্র হিসেবে আল মুতাদিদ তার পিতার অধীনে বিভিন্ন সামরিক অভিযানে অংশ নেন। এর মধ্যে জানজ বিদ্রোহ অন্যতম। বিদ্রোহ দমনে আল মুতাদিদ গুরুত্বপূর্ণ ভূমিকা রেখেছিলেন। ৮৯১ সালের জুনে আল মুওয়াফফাক মারা যাওয়ার তত্ত্বাবধায়ক হিসেবে আল মুতাদিদ তার স্থলাভিষিক্ত হন। তার চাচাত ভাই ও সম্ভাব্য খলিফা আল মুফাওয়াদের বিষয় এসময় আড়ালে চলে যায় এবং ৮৯২ সালে আল মুতামিদ মারা গেলে আল মুতাদিদ খলিফা হন। পিতার মত আল মুতাদিদের ক্ষমতাও সেনাবাহিনীর সাথে তার ঘনিষ্ঠ সম্পর্কের উপর নির্ভরশীল ছিল। আব্বাসীয় খলিফাদের মধ্যে আল মুতাদিদ সামরিক দিক থেকে সবচেয়ে বেশি সক্রিয় ছিলেন। পূর্ববর্তী দশকে নিয়ন্ত্রণ হারানো কিছু অঞ্চলে তিনি নিয়ন্ত্রণ পুনপ্রতিষ্ঠা করেন।

আল মুতাদিদের রাজধানী ছিলো সামারার এ, তিনি যখন তার রাজধানী সামারার হতে বাগদাদে স্থানান্তরিত করে তখন মুতাদিদ প্রাচীন আব্বাসীয় শহরটিকে ধ্বংসস্তূপে পরিনত হয়েছে দেখতে পান।প্রধান জুম'আ মসজিদ ব্যতীত মনসুরের গোলাকার শহরে বিশেষ কোন চিহ্ন অবশিষ্ট ছিলো না, বিখ্যাত ঐতিহাসিক মাসুদী বর্ণনা করেন, মুতাদিদের দুইটি বিষয়ে মোহ ছিলো - নারী ও স্থাপত্যশিল্প।

বাগদাদে ৮৯৩ খ্রিষ্টাব্দে তিনি হুসেইনী প্রাসাদ সংস্কার করেন এবং ৪০০০০০ দিনার ব্যয় করে একটি প্রসাদ নির্মাণ করেন, হুসেইনী প্রসাদ ও নবনির্মিত প্রসাদের সংযোগকারী একটি ভূতল পথ ছিলো, এ সমস্ত প্রসাদে ফ্রেস্কোর কোন নিদর্শন পাওয়া না গেলেও পূর্ববর্তী ইমারতে ব্যবহৃত অলঙ্করন হতে মনে হতে পারে প্রাচীরগাত্র কারুকার্য দ্বারা সুশোভিত ছিলো।

## তথ্যসূত্র
2. মুসলিম চিত্রকলা, ড. সৈয়দ মাহমুদুল হাসান এর বইয়ের ৫৯ পৃষ্ঠা

বিষয়শ্রেণী:৮৬০-এ জন্ম
বিষয়শ্রেণী:৯০২-এ মৃত্যু
বিষয়শ্রেণী:৯ম শতাব্দীর আব্বাসীয় খলিফা
বিষয়শ্রেণী:১০ম শতাব্দীর আব্বাসীয় খলিফা
বিষয়শ্রেণী:আব্বাসীয় সেনাপতি
বিষয়শ্রেণী:৯ম শতাব্দীতে জন্ম
বিষয়শ্রেণী:আরব মুসলিম
বিষয়শ্রেণী:গ্রীক বংশোদ্ভূত আরব
বিষয়শ্রেণী:আরব্য রজনীর চরিত্র
হালিমা আস সাদিয়া

**হালিমা বিনতে আবি যুয়ায়েব** বা **হালিমা সাদিয়া** () ছিলেন ইসলামের নবী মুহাম্মদের দুধমা। ৮দিন বয়সে তিনি মুহাম্মদের দায়িত্ব গ্রহণ করেন, এবং দুই বছরের কিছু অধিক সময় পর্যন্ত তাকে হালিমা তার নিজ বাড়িতে লালন-পালন করে, তার মা আমিনার কাছে ফিরিয়ে দেন।

## মুহাম্মাদকে গ্রহণ
আরব সমাজে তখন এক গোত্রের শিশুকে ভিন্ন গোত্র বাল্যকালে লালন পালনের জন্য পাঠাতো হত যাতে তারা বিশুদ্ধ ও প্রাঞ্জলভাষী হতে পারে। সেই হিসাবে হালিমা ও তার গোত্র আরবের কুরাইশ গোত্রের নিকট গিয়েছিল যাতে কোন সন্তান লালন-পালনের জন্য পাওয়া যায় কিনা।

## ইসলাম গ্রহণ
**হালিমা বিনতে আবি যুবায়েবের** ইসলাম গ্রহণ বিষয়ে অধিকাংশ আলেমগন ঐকমত্য প্রকাশ করেছেন।  এছাড়াও তার স্বামী ও সন্তানেরা সবাই ইসলাম গ্রহণ করে।

## সন্তানাদি
হালিমার স্বামীর নাম **[[হারিস ইবনে আবদিল উযযা]] ইবনে রিফায়া আস সাদি**। এদের সন্তানরা হলেন :

* আবদুল্লাহ 
* উনাইসা ও 
* আশ শায়মা অথবা খুযাইমা মতান্তরে হুযাফা। মুহাম্মাদ ও আবদুল্লাহ একই সাথে দুধ পান করেন।

মুহাম্মাদ চাচাতো ভাই আবু সুফিয়ান ইবনে হারিসকেও হালিমা দুধ পান করান। এবং মুহাম্মদ এর চাচা হামযাকে একদিন দুধ পান করান।

## হালিমা ও মুহাম্মাদ
মুহাম্মাদ তার দুধ মাতা হালিমাকে সবসময় সশ্রদ্ধ সম্মান করতেন। একবার নিজের চাদরে তাকে বসতে দিয়েছিলেন। তাকে বিভিন্ন অভাবের সময় উপকৌঠন পাঠিয়েছেন। একবার  খাদিজা তাকে ৪০টা ছাগল ও একটি উট দান করেছিলেন।

বর্ণিত রয়েছে,মুহাম্মাদ হালিমার ঘরে লালিত পালিত হওয়ার কারণেই অন্ত্যন্ত বিশুদ্ধভাষী ছিলেন। এই হালিমা সাদিয়ার ঘরে অবস্থান কালেই মুহাম্মাদ এর **প্রথম বক্ষ বিদারণের** ঘটনা ঘটে।

ইবনে ইসহাক বলেন, শিশু মুহাম্মাদকে নিয়ে একবার যখন হাবশায় যান। সেখানে এক খ্রিষ্টান আলেম মুহাম্মাদকে গভীরভাবে পর্যবেক্ষণ করে বলেন,এই বালক ভবিষ্যতে বড় কিছু হবে।

## মৃত্যু
আহমাদ যীনী দাহলাম বলেছেন, তিনি ইসলাম গ্রহণ করেন,  মদিনায় হিজরত করে সেখানে ৮ম হিজরিতে মৃত্যু বরণ করেন, জান্নাতুল বাকী গোরস্তানে দাফন করা হয়। তবে বালাযুরীর বলেছেন,হালিমা মদিনায় হিজরত করেননি এবং মক্কা বিজয়ের পূর্বে তাঁর মৃত্যু হয়েছে।

## তথ্যসূত্র

বিষয়শ্রেণী:ইসলাম
বিষয়শ্রেণী:সুফিবাদ
বিষয়শ্রেণী:নারী সাহাবা
বিষয়শ্রেণী:৭ম শতাব্দীর নারী
বিষয়শ্রেণী:জান্নাতুল বাকিতে সমাধিস্থ
ইমতিয়াজ আলি তাজ

থাম্ব|১৯২২ সালে প্রকাশিত তাজের ''আনারকলি'' শিরোনামের বইয়ের চিত্র

**সৈয়দ ইমতিয়াজ আলি তাজ** (; ; জন্মঃ ১৯০০–১৯৯৭) ছিলেন একজন উর্দু ভাষার নাট্যকার। ১৯২২ সালে "আনারকলির" জীবনের গল্প অবলম্বনে তার রচিত "আনারকলি" নাটকের জন্য তিনি সবচেয়ে বেশি আলোচিত হয়েছেন। রোমান্টিক, ট্র্যাজিক এই মহাকাব্যটি সহস্রবার যেমন মঞ্চায়িত হয়েছে তেমনি ভারত আর পাকিস্তানের ফিচার চলচ্চিত্রে এর উপস্থিতি দেখা গেছে, ভারতের ঐতিহাসিক চলচ্চিত্র মুঘল-ই-আজম এর একটি উতকৃষ্ট দৃষ্টান্ত।

## জীবনী
**সৈয়দ ইমতিয়াজ আলি** অক্টোবর ১৩, ১৯০০ সালে লাহোরে জন্মগ্রহণ করেন, তার বাবা *মৌলভি মুমতাজ আলি*, যিনি "শামস-আল-ওলেমা" (জ্ঞানের সূর্য) উপাধি লাভ করেছিলেন উর্দু নাটকে উল্লেখযোগ্য অবদানের জন্য। তার পিতামহ ১৮৫৭ সালের সিপাহী বিদ্রোহের সময় দিল্লী ছেড়ে লাহোরে পাড়ি জমান। ইমতিয়াজ আলি লেখালেখি জীবনের শুরুতে "তাজ" নাম ধারণ করেন, শিক্ষা জীবনেই তিনি বিভিন্ন ইংরেজি নাটক অনুবাদ এবং মঞ্চে নারী চরিত্রে অভিনয় করে ছাত্র জীবনে নিজের প্রতিভার সাক্ষর রাখেন। লাহোরে পড়াশুনা শেষ করে তিনি বাবার প্রকাশনা সংস্থা "দার-উল-ইশাত পাঞ্জাবে" নিজের কর্মজীবনের আরম্ভ করেন।

এ সময় তিনি ছোটদের সাময়িকী "ফুল" এবং নারীদের "তাহযীব-ই-নিশান" এ অবদান রাখতেন, এখানে তিনি "ফুলে" *গোলাম আব্বাস আহ্মদ* এবং *আহমদ নাদীম কাসিমী* এর সাথে যৌথভাবে কাজ করতেন।

১৯২২ সালে ইমতিয়াজ আলি রচনা করেন ঐতিহাসিক মহাকাব্য *আনারকলি*  এই গল্পে দেখা যায় আনারকলি একজন রাজপ্রাসাদের নর্তকি, দাসী কন্যা যে শাহজাদা সেলিমের সাথে প্রেমের সম্পর্কে জড়িয়ে পড়ে, এবং শেষ মুহূর্তে এই পরিণয়ের দরুন তার মর্মান্তিক মৃত্যু হয়। তার এই রচনাকে বলা হয়, "উর্দু নাটক কাহিনীর ইতিহাসে একটি মাইলফলক"। তিনি ১৯৩০ সালে এই নাটকটির কিছুটা পরিবর্তন আনেন যা ১৯৩১ সালের পুনঃমুদ্রণে সংযোজিত হয়েছে, এর উপর ভিত্তি করে ভারত ও পাকিস্তানে চলচ্চিত্র নির্মিত হয়েছে।

## মৃত্যু
এপ্রিল ১৯, ১৯৭০ সালে ইমতিয়াজ আলি তার বিছানায় ঘুমের মধ্যে আততায়ী কর্তৃক খুন হন। এতে তার স্ত্রী হিজাব ইমতিয়াজ আলি মারাত্বকভাবে আহত হয়েছিলেন।

হিজাব ইমতিয়াজ আলি (১৯০৮-১৯৯) শুধুমাত্র একজন বিখ্যাত উর্দু কবি বা লেখক নয়, বরং তিনি ১৯৩৬ সালে ভারতের ইতিহাসে প্রথম নারী পাইলট হিসেবে কাজ করার গৌরব অর্জন করেন।

## প্রকাশনাসমুহ
তাজের অসংখ্য কাজের মধ্যে উর্দু ভাষায় লিখিত উল্লেখযোগ্য কিছু হল:
* *আনারকলি (Anārkalī)* বিভিন্ন সংস্করণ
* *সায়ৈদ ইমতিয়াজ আলি তাজ ক্যি ইয়্যাক আর‌্যি ড্রামা (Sayyid Imtiyāz ʻAlī Tāj ke yak bābī ḍrāme) *
* *উর্দু কা ক্ল্যাসিক ড্রামা (Urdū kā klāsīkī ḍrāmā)*
* *আনারকলিঃ এক ট্র্যাজেডি তিন বাব ম্যে (Anārkalī : ek ṭraijiḍī tīn bāb men̲)*
* *আনার-কালি (Anār-kalī)*

তাজের সম্পর্কে লিখিত গ্রন্থ সমুহ:
* *ইমতিয়াজ (Imtiyāz:* (*taḥqīq va tanqīd*) মুহম্মদ সেলিম মালিক
* *তাজ ক্যি ড্রামা আনারকলি পার এক নজর (Tāj ke ḍarāme ʻAnārkalīʼ par ek naẓar . Az Rūḥ Afzā Raḥmān)* রুহ আফজা রাহমান

## পুরস্কার
* ১৯৬৫ সালে প্রাইড অফ পারফরম্যান্স পুরস্কার পান।

## তথ্যসূত্র

বিষয়শ্রেণী:১৯০০-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:উর্দু ভাষার লেখক
বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:লাহোরের লেখক
বিষয়শ্রেণী:২০শ শতাব্দীর নাট্যকার
সেরোটোনিন

**সেরোটোনিন** (; ) বা **৫-হাইড্রক্সিট্রিপ্টামিন** হল মস্তিষ্কের স্নায়ুকে সংযোগকারী একটি নিউরোট্রান্সমিটার, যার রাসায়নিক নাম ৫-হাইড্রক্সিট্রিপ্টামিন। রক্তনালিকায় রক্ত প্রবাহে এটি সাহায্য করে। এটি মানুষের ক্ষেত্রে ভাল থাকার অনুভূতি প্রদান করে| তাই একে অনেকসময় সুখানুভূতির হরমোন বলা হয়। যদিও এটি হরমোন নয়, এটি একটি মনোএমাইন। অনেক উদ্ভিদ এবং ছত্রাকে সেরোটোনিন পাওয়া যায়।
## জৈবিক ভূমিকা

### উৎপাদন
৯০ শতাংশ সেরোটোনিন উৎপন্ন হয় পেটে। বিশেষ করে অন্ত্রে এন্টেরোক্রমাফিন কোষে। পেটের এবং গোটা অন্ত্রের স্নায়ুবিক নিয়ন্ত্রণের জন্যে একধরনের নার্ভ নেটওয়ার্ক আছে। নাম : এন্টেরিক নার্ভাস সিস্টেম। সেরোটোনিনের বেশির ভাগ এখানেই তৈরি হয়। অন্ত্রের মাসল মুভমেন্টে সেরোটোনিন সাহায্য করে। পেট এবং মস্তিষ্ক ছাড়াও রক্তেও সেরোটোনিন থাকে। রক্তের প্লাটেলেটসের মধ্যে ৮ শতাংশ সেরোটোনিন থাকে। রক্ত জমাট বাঁধতে সাহায্য করে। মস্তিষ্কে সেরোটোনিনের কাজ লক্ষণীয় হলেও শরীরের গোটা সেরোটোনিনের মাত্র ১ শতাংশ সেরোটোনিন মস্তিষ্কে নিঃসৃত হয়। এই এক পার্সেন্ট সেরোটোনিন মুড, ঘুম, স্মৃতি, ক্ষুধা, মন ভালো থাকা, শিক্ষা ইত্যাদির ওপর প্রভাব বিস্তার করে।
### কাজ
সেরোটোনিন এর অন্য নাম সুখের হরমোন। মস্তিষ্কে এটি একরকম কাজ করে, শরীরের অন্য জায়গায় আরেক কাজ করে। 
প্রধান কাজ অন্ত্রে, বাকি কাজ মস্তিষ্কে। অন্ত্রের মাসল মুভমেন্টে, খাদ্য পরিপাকে, লিভারে পুষ্টি পরিপাকে, হাড়ের গঠনে সাহায্য করে। মস্তিষ্কে মুড, স্মৃতি, শিক্ষা প্রক্রিয়ায় সেরোটোনিন কাজ করে। রক্ত জমাট বাঁধতে সাহায্য করে, রক্তনালিকে নিয়ন্ত্রণ করে।

## মাত্রা
শরীরে সেরোটোনিনের হ্রাস বৃদ্ধিতে সমস্যা হয়। মস্তিষ্কে মাত্রার চেয়ে কমে গেলে ডিপ্রেসেড লাগে, বেড়ে গেলে অন্ত্রের স্নায়ুবিক কাজ বেড়ে যায়। এতে রক্ত চাপ বেড়ে যেতে পারে, শরীর ঘামাতে থাকে, মাথা ব্যথা বেড়ে যায়। মস্তিষ্কে বেশি মাত্রায় সেরোটোনিন বেড়ে গেলে যৌনতা বোধ কমে যায়। রক্তে স্বাভাবিক মাত্রার সেরোটোনিন লেভেল ০১–২৮৩ এনজি/ এমএল। সূর্যের আলো, ব্যায়াম, সেরোটোনিন রিচ ফুড, ইত্যাদিতে শরীরে সেরোটোনিন নিঃসরণ বাড়ে। বেড়ে যাওয়া একটি পরিস্হিতির নাম—সেরোটোনিন সিনড্রোম। এমন হলে হাত-পা কাঁপবে, নার্ভাস এবং অস্হির লাগতে পারে, কারণ ছাড়া ডায়রিয়া হবে, মাথাব্যথা, মৃদু জ্বর, নির্ঘুমটা দেখা দিতে পারে। হার্ট রেট বেড়ে যেতে পারে, ব্লাডপ্রেশার হাই হয়ে যায়, ঘামা হতে পারে। বিভিন্ন ধরনের ড্রাগ যেমন কোকেন, এলএসডি, মারিওয়ানা খেলেও সেরোটোনিনের মাত্রা অনেক বেড়ে যেতে পারে।

## পাদটীকা

#বিকল্প প্রতিবর্ণীকরণ: সেরোটনিন, সেরটনিন, সেরটোনিন

## তথ্যসূত্র

## বহিঃসংযোগ

* 5-Hydroxytryptamine MS Spectrum
* Serotonin bound to proteins in the PDB
*PsychoTropicalResearch Extensive reviews on serotonergic drugs and Serotonin Syndrome.
*Molecule of the Month: Serotonin at University of Bristol
*60-Second Psych: No Fair! My Serotonin Level Is Low, Scientific American
*Serotonin Test Interpretation on ClinLab Navigator.
*
*The Psychobiology of Serotonin Deficiency Syndrome

বিষয়শ্রেণী:নিউরোট্রান্সমিটার
বিষয়শ্রেণী:সুখের হরমোন
অসিত

থাম্ব|অসিতকে আপ্যায়ণরত শুদ্ধোধন ও মায়াদেবী
**অসিত** খ্রিস্টপূর্ব ষষ্ঠ শতাব্দীর প্রাচীন ভারতের একজন পরিব্রাজক তপস্বী ছিলেন। কপিলাবস্তু নগরে সিদ্ধার্থ গৌতমের জন্মের পর তার পিতা শুদ্ধোধনের আমন্ত্রণে তিনি নবজাত শিশুকে দেখে ভবিষ্যদ্বাণী করেন যে, এই শিশু পরবর্তীকালে একজন রাজচক্রবর্তী অথবা একজন সিদ্ধ সাধক হবেন।

## তথ্যসূত্র

বিষয়শ্রেণী:বৌদ্ধধর্মের ইতিহাস
বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় ব্যক্তি
দিহিং পাটকাই জাতীয় উদ্যান

**দিহিং পাটকাই বন্যপ্রাণ অভয়ারণ্য** () হচ্ছে ভারতের আসাম রাজ্যের ডিব্রুগড় ও  তিনসুকিয়া জেলায় অবস্থিত একটি বন্যপ্রাণ অভয়ারণ্য। এটিকে প্রাচ্যের আমাজান বলা হয়। এর মোট আয়তন ১১১.১৯ বর্গকিমি।

## ইতিহাস
২০০৪ সালের ১৩ জানুয়ারি তাৰিখে দিহিং পাটকাইকে বন্যপ্রাণ অভয়ারণ্য হিসাবে স্বীকৃতি দেয়া হয়৷ এই অভয়ারণ্য দিহিং পাটকাই হস্তী প্রকল্পের অংশ৷

## আরও দেখুন
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

## বহিঃসংযোগ
* বন্যপ্রাণী স্বর্গ - ডিহিং পাটকাই বন্যপ্রাণী অভয়ারণ্য  

বিষয়শ্রেণী:তিনসুকিয়া জেলা
বিষয়শ্রেণী:আসামের সংরক্ষিত অঞ্চল
বিষয়শ্রেণী:ডিব্রুগড় জেলা
বিষয়শ্রেণী:আসামের বন্যপ্ৰাণ অভয়ারণ্য
বিষয়শ্রেণী:২০০৪-এ আসামে প্রতিষ্ঠিত
বিষয়শ্রেণী:আসামের জাতীয় উদ্যান
ভেড়জান-বরাজান-পদুমনি বন্যপ্রাণ অভয়ারণ্য

**ভেঁরজান-বরাজান-পদুমনি বন্যপ্রাণ অভয়ারণ্য** () হচ্ছে ভারতের আসাম রাজ্যের তিনসুকিয়া জেলায় অবস্থিত একটি বন্যপ্রাণ অভয়ারণ্য। এর মোট আয়তন ৭.২২&nbsp;km2। এখানে উল্লুক, মুখপোড়া হনুমান, উল্টোলেজি বানর, লাল বান্দর, চিতাবাঘ দেখা যায়।

## আরও দেখুন
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

## বহিঃসংযোগ
* Bherjan - Borajan - Padumoni Wildlife Sanctuaries at wildmahseer.com.

বিষয়শ্রেণী:তিনসুকিয়া জেলা
বিষয়শ্রেণী:আসামের সংরক্ষিত অঞ্চল
বিষয়শ্রেণী:আসামের বন্যপ্ৰাণ অভয়ারণ্য
অসমের সংরক্ষিত অঞ্চলের তালিকা

ভারতের **আসাম** রাজ্যে আছে পাঁচটি জাতীয় উদ্যান (রাজ্যের ভৌগোলিক এলাকার যা ২.৫১% ) এবং ১৮টি বন্যপ্রাণ অভয়ারণ্য (রাজ্যের ভৌগোলিক এলাকার যা ১.৮৮%, প্রস্তাবিত এলাকাসহ)। নিচে সেগুলোর একটি তালিকা প্রদান করা হলও:

## বায়োস্ফিয়ার রিজার্ভ
* মানস বাঘ সংরক্ষণ
* ডিব্রু-শইখোয়া জাতীয় উদ্যান

## জাতীয় উদ্যানসমূহ

## বন্যপ্ৰাণ অভয়ারণ্যসমূহ

;প্রস্তাবিত বন্যপ্রাণ অভয়ারণ্যসমূহ
* উত্তর কার্বি-আংলং বন্যপ্রাণ অভয়ারণ্য
* বরদৈবাম বিলমুখ পাখি উদ্যান 

## আরো দেখুন

* ভারতের সংরক্ষিত অঞ্চল

## তথ্যসূত্র

বিষয়শ্রেণী:আসাম
বিষয়শ্রেণী:আসাম সম্পর্কিত তালিকা
বিষয়শ্রেণী:আসামের সংরক্ষিত অঞ্চল
বিষয়শ্রেণী:ভারতের সংরক্ষিত এলাকার তালিকা
এক্সভিডিওস

**এক্সভিডিওস** বিশ্বের বৃহত্তম পর্নোগ্রাফিক ভিডিও শেয়ার করা ও দেখার ওয়েবসাইট। এটি ডব্লিউজিসিজেড হোল্ডিং নামক একটি পোলিশ সংস্থার নামে নিবন্ধিত। নভেম্বর ২০২২ পর্যন্ত , এটি বিশ্বের সবচেয়ে বেশি পরিদর্শন করা পর্নোগ্রাফিক ওয়েবসাইট এবং সর্বাধিক পরিদর্শন করা ওয়েবসাইটের মধ্যে ১১ তম।

২০১২ সালে, এটি অনুমান করা হয়েছিল যে সাইটটি প্রতি সেকেন্ডে এক টেরাবাইটের উপর প্রবাহিত (স্ট্রিম) হয়, যা লন্ডন থেকে নিউ ইয়র্ক পর্যন্ত উপলব্ধ নেটওয়ার্ক ব্যান্ডউইথের এক পনেরো শতকের সমান ছিল।

## আরো দেখুন
* ব্যাং ব্রোস
* সর্বাধিক জনপ্রিয় ওয়েবসাইটের তালিকা

## তথ্যসূত্র

বিষয়শ্রেণী:২০০৭-এ প্রতিষ্ঠিত ইন্টারনেট সম্পত্তি
বিষয়শ্রেণী:মার্কিন পর্নোগ্রাফি
বিষয়শ্রেণী:বিনামূল্যে পর্নোগ্রাফি
বিষয়শ্রেণী:এরোটিকা ও পর্নোগ্রাফি ওয়েবসাইট
বিষয়শ্রেণী:ভিডিও হোস্টিং
বিষয়শ্রেণী:চেক ওয়েবসাইট
বিষয়শ্রেণী:২০০৭-এ ফ্রান্সে প্রতিষ্ঠিত
বিষয়শ্রেণী:চেক আদিরসাত্মক ও পর্নোগ্রাফি ওয়েবসাইট
বিষয়শ্রেণী:ভারতে ইন্টারনেট বিবাচন
কানাইলাল নিয়োগী

**কানাইলাল নিয়োগী** (জন্ম: ১৯২৪- মৃত্যু-১৯ মে ১৯৬১) ১৯৬১ সালে ভারতের বরাক উপত্যকায় বাংলা ভাষা আন্দোলনের একজন শহীদ। ১৯ মে ১৯৬১ সালে শিলচরের তারাপুর রেলওয়ে স্টেশনে (বর্তমানে শিলচর রেলওয়ে স্টেশন) পুলিশের গুলিতে নিহত হন তিনি।

## শৈশব ও পড়াশোনা
কানাইলাল তৎকালীন ময়মনসিংহ জেলার কালিহাতি উপজেলার খিলদা গ্রামে জন্মগ্রহণ করেন। পড়াশোনা শেষে বেঙ্গল আসাম রেলওয়ে চাকরি শুরু করেন তিনি। পাক-ভারত বিভক্তির পরে কানাইলাল আসামে স্থায়ীভাবে থাকা শুরু করেন।archive.thedailystar.net/newDesign/news-details.php?nid=186462 Tributes to language heroes of Assam]

## ভাষা আন্দোলনে অংশগ্রহণ এবং মৃত্যুবরণ
১৯৬১ সালে আসামে বরাক উপত্যকায় বাঙালীদের ওপরে সরকারী ভাষা হিসাবে অসমীয়া ভাষা চাপিয়ে দেওয়ার বিরুদ্ধে প্রতিবাদ শুরু হয়। একজন রেলওয়ে কর্মচারী হওয়া সত্ত্বেও কানাইলাল ১৯৬১ সালের ১৯শে মে সত্যাগ্রহী হিসেবে শিলচরে রেলওয়ে স্টেশনে হরতাল আন্দোলনে অংশগ্রহণ করেছিলেন।

১৯ মে সকালে হরতাল ও রেল অবরোধ কর্মসূচী শান্তিপূর্ণভাবে সমাধা হয়। যদিও অবস্থানের সময়সূচী ছিল সকাল ৬টা থেকে সন্ধ্যা ৬টা, কিন্তু শেষ ট্রেনটি ছিল বিকেল ৪টা নাগাদ, যার পরে গণ অবস্থান স্বভাবতই শিথিল হয়ে যাওয়ার কথা। কিন্তু দুপুরের পর থেকেই অসম রাইফেল্‌সের জওয়ানরা জায়গাটাকে ঘিরে ফেলতে শুরু করে। বেলা ২-৩৫ নাগাদ বিনা প্ররোচনায় তারা অবস্থানকারী ছাত্রছাত্রীদের নির্মমভাবে লাঠি ও বন্দুকের কুঁদো দিয়ে পেটাতে থাকে। এলোপাথারি লাঠিচার্জে অবস্থানকারী জনতা ছত্রভঙ্গ হয়ে যায় ও দিকবিদিকজ্ঞানশুন্য হয়ে যে যেদিকে পারে পালাতে থাকে। এরপর সাত মিনিটের ভিতর তারা ১৭ রাউণ্ড গুলি আন্দোলনকারীদের লক্ষ্য করে চালায়। এতে কানাইলাল গুলিবিদ্ধ হন এবং অন্যান্য আহতদের সাথে শিলচর সিভিল হাসপাতালে নিয়ে যাওয়া হলে তাকে মৃত ঘোষণা করা হয়। 

## আরও দেখুন
* বরাক উপত্যকার বাংলা ভাষার আন্দোলন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯২৪-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৬১-এ মৃত্যু
বিষয়শ্রেণী:কাছাড় জেলার ব্যক্তি
বিষয়শ্রেণী:বাংলা ভাষা আন্দোলনে শহীদ
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:বাঙালি হিন্দু
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:শহিদ
বিষয়শ্রেণী:বাঙালি ব্যক্তি
ভোলাব ইউনিয়ন

**ভোলাব ইউনিয়ন** বাংলাদেশের, ঢাকা বিভাগের পূর্ব সীমানায় স্রোতস্বীনী শীতলক্ষ্যার দুই তীরের বিসত্মীর্ণ এলাকা জুড়ে গড়ে উঠা জনপদ নারায়ণগঞ্জ জেলার, রূপগঞ্জ উপজেলার একটি ইউনিয়ন। এটি একটি কৃষি প্রধান এলাকা যেখানে, পানের বরজ ও কলার চাষের এবং তাঁতের তৈরি বিছানার চাঁদর ও তোষকের কাপড়ের জন্য উল্লেখযোগ্য।

## বর্ণনা
ভোলাব ইউনিয়নের প্রায় সব জাগায় জুড়ে উর্বর পলি সমৃদ্ধ ফসলের মাঠ ও বৃক্ষরাজির সবুজ আবরণে আচ্ছাদিত লোকালয় গুলোতে রয়েছে সুলতানী আমল থেকে ব্রিটিশ জমিদারদের কীর্তিগাঁথা মসজিদ, মন্দির দৃষ্টিনন্দন ঐতিহাসিক স্থাপনা যা ভোলাবের সৌন্দর্যকে আরও বাড়িয়ে দিয়েছে। এর উত্তরা পাশ দিয়ে বয়ে চলেছে প্রবহমান শীতলক্ষ্যা নদী। ব্রিটিশ আমলে অভিজাত জমিদারদের আবাসস্থল ছিল ভোলাব ইউনিয়নের চারিতালুক গ্রামে পাল বাড়ি নামে খ্যাত।

নদীর তীর ঘেঁসে প্রশস্ত সড়ক, প্রায় শত বিঘা জায়গার উপর তৈরি মনমুগ্ধকর আম বাগান, নয়নাভিরাম উদ্যান, শ্বেত পাথরে আবৃত পোড়া মাটির শিব মন্দির সহ মধ্যযুগের ব্রিটিশ আদলে তৈরি সুরম্য দু'তল অট্টালিকা সহ নদীর তীর জুড়ে বিশাল বিশাল অট্টালিকা সহ জমিদার বাড়িগুলো আজো ভোলাব ইউনিয়নের অতীত ঐতিহ্যের স্মৃতি বহন করে চলছে। ভোলাব ইউনিয়নের অতীত ঐতিহ্যকে অবলমবন করে বর্তমানে গড়ে উঠতে চলেছে আধুনিক শহর পূর্বাচল।

## নামকরণ
‘‘ভোলাব’’ নামকরণের সঠিক ইতিহাস আজও অজানা। তবে পটুয়ার নিখুত তুলির আঁচড়ে পটে আঁকা ছবির মত নদী, গিরি, বনরাজী বেষ্টিত দিগমত্ম জোড়া সবুজ মাঠের নৈসর্গের মহা সমারোহে মুগ্ধ হয়ে কোন প্রকৃতি প্রেমী, সৌন্দর্য পিয়াসী ভাবুক পর্যটক এ এলাকা দর্শনে বিমোহিত হয়ে বিমুগ্ধ চিত্তে আনমনে হয়তো বলে ফেলেছিলেন-‘‘ভোলাব’’।

## দর্শনীয় স্থান
### চারিতালুক পাল বাড়ি
রুপগঞ্জ উপজেলা থেকে রিক্সায় মুড়াপাড়া, মুড়াপাড়া থেকে সিএনজিতে ভুলতা, ভুলতা থেকে বাস/সিএনজি/লেগুনা দিয়ে সনপাড়া। সনপাড়া থেকে সিএনজিতে চারিতালুক পালবাড়ী। ভোলাব ইউনিয়নের ০৪ নং ওয়ার্ড চারিতালুক গ্রামে অবস্থিত ব্রিটিশ আমলের পাল বাড়ি।

### ভোলাব প্রাচীন কালী মন্দির
রুপগঞ্জ উপজেলা থেকে অটো রিক্সায় কাঞ্চন মায়ার বাড়ি স্ট্যান্ড। মায়ার বাড়ি স্ট্যান্ড থেকে রিক্সা অথবা অটো রিক্সায় কালী মন্দির। এটি ভোলাব ইউনিয়নের ০২নং ওয়ার্ড ভোলাব গ্রামে অবস্থিত।

## শিক্ষার হার

## মাধ্যমিক বিদ্যালয় নাম

## উচ্চ মাধ্যমিক বিদ্যালয়

## দর্শনীয় স্থান
ভোলাব ইউনিয়নের দর্শনীয় স্থানের মধ্যে রয়েছে ব্রিটিশ আমলে তৈরিকৃত চারিতালুক পাল বাড়ি যা বর্তমান ৪নং ওয়ার্ডের চারিতালুক গ্রামে অবস্থিত এবং ভোলাব প্রাচীন কালী মন্দির যা ২নং ওয়ার্ড ভোলাব গ্রামে অবস্থিত।
## গ্রাম সমূহের নাম
#ভোলাব
#চারিতালুক
#আতলাপুর
#কুড়িয়াইল
#দড়িচারিতালুক
#পাইস্কা
#বাসুন্দা
#করাটিয়া
#আঙ্গারজোড়া
#পূরেব গাঁও
#গুতুলিয়া
#টাওরা
#শিমুলিয়া
#বাগুনের টেক
#তেলরদি টেক
#মৈশানির টেক
#আব্বার টেক

## তথ্যসূত্র

বিষয়শ্রেণী:রূপগঞ্জ উপজেলার ইউনিয়ন
এন্দার আলকান

**এন্দার আলকান** (জন্ম জানুয়ারি ২, ১৯৭৭ নেগল, বুরসা প্রদেশ) হল একজন তুর্কীয় ফুটবল খেলাওয়াড়। তিনি বর্তমানে স্বতন্ত্র প্রতিনিধি। তিনি আক্রমাত্মক মিডফিল্ডার হিসেবে। তার উচ্চতা । তিনি জেটিনবার্নাস্পোর এর হয়ে খেলেন।

তিনি তুরস্ক জাতীয় ওনুর্ধ্ব ২১ দলএ খেলেন।

তিনি পূর্বে কার্টস্পোল, বার্সাস্পোর, ডেনিজলিস্পোর, দিইয়ারবাক রস্পোর, কাস এমপিএ এ এসকে হয়ে খেলেছেন।

## তথ্যসূত্র

## বহিঃসংযোগ
* তুর্কি ফুটবল ফেডারেশনে এন্ডার এ্যালক্যানের প্রোফাইল

বিষয়শ্রেণী:সুপার লিগের খেলোয়াড়
বিষয়শ্রেণী:১৯৭৭-এ জন্ম
বিষয়শ্রেণী:বুরসাস্পোরের খেলোয়াড়
বিষয়শ্রেণী:দেনিজলিস্পোরের ফুটবলার
বিষয়শ্রেণী:দিয়ারবাকিরস্পোরের খেলোয়াড়
বিষয়শ্রেণী:কারতাল স্পোর্টস ক্লাবের ফুটবলার
বিষয়শ্রেণী:কাসিমপাশা স্পোর্টস ক্লাবের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:তুরস্কের অনূর্ধ্ব-২১ আন্তর্জাতিক ফুটবলার
বিষয়শ্রেণী:তুর্কি পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
চক্রশিলা বন্যপ্রাণ অভয়ারণ্য

**চক্রশিলা বন্যপ্রাণ অভয়ারণ্য** () হচ্ছে ভারতের অসম রাজ্যের ধুবড়ী ও  কোকড়াঝাড় জেলায়  অবস্থিত একটি বন্যপ্রাণ অভয়ারণ্য। এটি সোনালী হনুমানের জন্য বিখ্যাত এবং এই প্রজাতির জন্য ভারতের দ্বিতীয় সংরক্ষিত অঞ্চলI

## ইতিহাস
চক্রশিলা পাহাড়কে ১৯৬৬ সালে প্রথম সংরক্ষিত বন ঘোষণা করা হয় এবং ১৯৯৪ সালের ১৪ জুলাই এটিকে অভয়ারণ্য হিসেবে অসম সরকার ঘোষণা করে।

## আরও দেখুন
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

বিষয়শ্রেণী:কোকড়াঝাড় জেলা
বিষয়শ্রেণী:ধুবড়ী জেলা
বিষয়শ্রেণী:আসামের সংরক্ষিত অঞ্চল
বিষয়শ্রেণী:আসামের বন্যপ্ৰাণ অভয়ারণ্য
আওরঙ্গবাদ জন শতাব্দী এক্সপ্রেস

থাম্ব|260px|'''Janshatabdi Express''' (Mumbai - Aurangabad) Route map

**আওরঙ্গবাদ-মুম্বাই জন শতাব্দী** হল একটি দৈনিক ট্রেন কারণ এটি একই দিনে তার মূল স্টেশনে ফেরৎ আসে। এটি ঐতিহাসিক শহর, আওরঙ্গবাদ কে রাজ্যের রাজধানী মুম্বাই এর সাথে সংযোগ করে। জন শতাব্দী এক্সপ্রেস ট্রেন টি হল আওরঙ্গবাদ থেকে মুম্বাই যাওয়ার জন্য দ্রুততম এবং সবচেয়ে আরামদায়ক ট্রেন বিকল্প।

## উৎপত্তি
জন শব্দটির উত্তপত্তি সংস্কৃত ভাষা থেকে যার মানে মানুষ| এই অর্থ টি অন্যান্য অনেক ভারতীয় ভাষার ক্ষেত্রে প্রযোজ্য| শতাব্দী কথা টির এখানে তাত্পর্য হল সাধারণ মানুষের জন্য| জন শতাব্দী ট্রেন টি একটি অন্তর শহর সুপার ফাস্ট ট্রেন যেটা অনেক মহানগর কে সংযোগ করে| এই ট্রেন এ ভ্রমণ করার ভাড়াও প্রকৃত রূপে অনেক কম| এই ট্রেন টিকে তার সমস্ত রকম সুবিধার দিক থেকে দেখলে, একে শতাব্দী ট্রেন এর একটি 'ডাউন-স্কেল' সংস্করণ বলে বিবেচনা করা যেতে পারে|

## সাধারণ তথ্য
১২০৭১/৭২ - আওরঙ্গবাদ জন শতাব্দী ট্রেন টি দাদার এবং আওরঙ্গবাদ এর মধ্যে চলাচল করে| এটি সেন্ট্রাল রেলওয়ের একটি দৈনিক সুপার ফাস্ট ট্রেন|

আওরঙ্গবাদ থেকে যখন ট্রেন টি ছারে তখন এটির সংখা থাকে ১২০৭২| এটি সকাল ৬ টার সময় আওরঙ্গবাদ থেকে রওনা দিয়ে দাদার এ গিয়ে দুপুর ১২ টা বেজে ৩০ মিনিট এ পৌছায় যার দরুন দেখা যাই যে এই ট্রেন টি ৩৭৪ কিলোমিটার দুরত্ব ৬ ঘণ্টা ৩০ মিনিট সময় এ পূরণ করে| এই ট্রেন টি নিজের যাত্রাপথে মান্মাড জংশন্, নাসিক রোড, কল্যাণ জংশন্ এবং থানে স্টেশন এ দাঁড়ায়| এ ছাড়াও এটি কাসারা এবং ইগত্পুরি তে থামে অপারেসনাল স্টপ হিসাবে|

দাদার থেকে ফেরার সময় এই ট্রেন টির সংখা হয় ১২০৭১| এটি দুপুর ২ টোর সময় দাদার থেকে রওনা দিয়ে আওরঙ্গবাদ এ রাত ৮ টা বেজে ৩৫ মিনিট এ এসে পৌছায়|

আওরঙ্গবাদ জন শতাব্দী ট্রেন টি হল একটি ৯ বগির ট্রেন যার মধ্যে ৬ টা জন শতাব্দী ক্লাস এর চেয়ার কার আছে, ১ টি এসি চেয়ার কার আছে এবং ২ টো লাগেজ-কাম-ব্রেক ভ্যান আছে|
## ট্রেন পরিপথ এবং সময় সূচি
১২০৭১/৭২ - আওরঙ্গবাদ জন শতাব্দী ট্রেন টি দাদার রেলওয়ে স্টেশন এবং আওরঙ্গবাদ এর মধ্যে চলাচল করে| এটির যাত্রাপথ মাঝে বদলে মুম্বাই সি এস টি অবধি করা হযেছিল কিন্তু ১ জুলাই, ২০১৩ 'র সময় সূচী অনুযায়ী এটির প্রান্তিক স্টেশন বদলে পুনরায় দাদার অবধি করা হযেছে| এটি এখন তার রেক এর অংশ, ১২০৫১/৫২ দাদার মাডগাঁও জন শতাব্দী এক্সপ্রেস এর সাথে ভাগ করে|

দাদার থেকে আওরঙ্গবাদ যাওয়ার সময়, ট্রেন সংখা ১২০৭১, আওরঙ্গবাদ জন শতাব্দী ট্রেন টি থানে, কল্যাণ জংশন্, নাসিক রোড এবং মান্মাদ জংশন্ স্টেশন এ স্টপেজ দেয়| ফেরার পথে আবার ট্রেন সংখা ১২০৭২, আওরঙ্গবাদ জন শতাব্দী ট্রেন টি ওই একই স্টেশন গুলো তে স্টপেজ দেয়| এই রূপ, এই ট্রেন টি গড়ে ৬ ঘণ্টা ৩০ মিনিট সময়ে তার যাত্রাপথ পূরণ করে|

**ট্রেন সংখা ১২০৭১ এর সময় সূচী**

**ট্রেন সংখা ১২০৭২ এর সময় সূচী**

## গ্যালারি

File:12072 Janshatabdi Express trainboard.jpg|১২০৭২ জন শতাব্দী এক্সপ্রেস ট্রেন বোর্ড
File:12072 Janshatabdi Express AC coach.jpg|১২০৭২ জন শতাব্দী এক্সপ্রেস এ সি কোচ 
File:12072 Janshatabdi Express Non AC coach.jpg|১২০৭২ জন শতাব্দী এক্সপ্রেস নন-এ সি কোচ 
File:12072 Janshatabdi Express at Dadar station.jpg|দাদার স্টেশন এ ১২০৭২ জন শতাব্দী এক্সপ্রেস

## তথ্যসূত্র

## বহিঃসংযোগ
* [জন শতাব্দী এক্সপ্রেস কে ইউ টিউব এ দেখুন|](http://www.youtube.com/watch?v=DiYkrRRhFRo আওরঙ্গবাদ)

বিষয়শ্রেণী:ভারতীয় রেল
বিষয়শ্রেণী:ভারতের নামযুক্ত যাত্রীবাহী ট্রেন
বিষয়শ্রেণী:মুম্বইয়ের পরিবহন ব্যবস্থা
বিষয়শ্রেণী:জন শতাব্দী এক্সপ্রেস
বিষয়শ্রেণী:মহারাষ্ট্রের রেল পরিবহন
বিষয়শ্রেণী:২০০৭-এ চালু রেল পরিষেবা
জাস্টিন অনটং

**জাস্টিন লি অনটং** (; জন্ম: ৪ জানুয়ারি, ১৯৮০) কেপ প্রদেশের পার্লে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি।

দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি মাঝে-মাঝে ডানহাতে অফ-স্পিন বোলিং করে থাকেন **জাস্টিন অনটং**। ঘরোয়া ক্রিকেটে কেপ কোবরাস দলে প্রতিনিধিত্ব করছেন।

## প্রারম্ভিক জীবন
বোল্যান্ড দলের পক্ষে প্রথম-শ্রেণীর ক্রিকেটে পদার্পণ করেন। ফেব্রুয়ারি, ১৯৯৮ সালে পার্লের বোল্যান্ড পার্কে অনুষ্ঠিত খেলায় নাটালের বিপক্ষে তার অভিষেক ঘটে। ফেব্রুয়ারি, ১৯৯৯ সালে অনূর্ধ্ব-১৯ দলের সদস্যরূপে পাকিস্তানসহ আয়ারল্যান্ড সফর করেন। তারপর দক্ষিণ আফ্রিকা একাডেমির সদস্যরূপে স্কটল্যান্ড যান।

জানুয়ারি, ২০০০ সালে সফরকারী ইংল্যান্ড দলের বিপক্ষে দক্ষিণ আফ্রিকা আমন্ত্রিত একাদশের প্রতিনিধিত্ব করেন। এরপর আগস্ট-সেপ্টেম্বরে দক্ষিণ আফ্রিকা এ-দলের সদস্য হিসেবে ওয়েস্ট ইন্ডিজে সফর করেন।

## আন্তর্জাতিক ক্রিকেট
২০০১ সালের শুরুর দিকে ওয়েস্ট ইন্ডিজ সফরের জন্য প্রথমবারের মতো দক্ষিণ আফ্রিকা জাতীয় দলে অন্তর্ভুক্ত হন। জ্যামাইকার সাবিনা পার্কে অনুষ্ঠিত প্রথম একদিনের আন্তর্জাতিকে অভিষেক ঘটে তার। খেলায় নয় নম্বরে ব্যাটিংয়ে নেমে ১১ রান তোলেন ও ৫ ওভার বোলিং করেন। ৭ খেলার ওডিআই সিরিজে তিনি ছয়টিতে অংশগ্রহণ করেন। পুরো সিরিজে তিনি ১৩ রান ও ২ উইকেট লাভ করেন।

সেপ্টেম্বর, ২০০১ সালে জিম্বাবুয়ে সফরে তিনি আরও একটি ওডিআই খেলায় অংশ নেন। এরপরই তিনি অস্ট্রেলিয়া সফরের জন্য মনোনীত হন। প্রথম দুই টেস্টে অংশ না নিলেও সিডনি টেস্টে তার অন্তর্ভুক্তি বিতর্কে পরিণত হয়। নির্বাচকমণ্ডলী জ্যাকুয়েস রুডল্ফকে দলে রাখলেও তৎকালীন ইউসিবি সভাপতি পার্সি সনের হস্তক্ষেপে এ সিদ্ধান্ত বাতিল হয়ে যায়। এ প্রসঙ্গে পার্সি সন জানান যে, বর্ণজনিত খেলোয়াড় অন্তর্ভুক্তির নিয়মের কারণে অনটংকে দলে রাখা হয়েছে। অবশেষে সিডনি ক্রিকেট গ্রাউন্ডে তার টেস্ট অভিষেক হয়। খেলায় তিনি ৯ ও ৩২ রান তোলেন যাতে তার দল বিশাল ব্যবধানে পরাজিত হয়।

২০১১-১২ মৌসুমে ঘরোয়া ক্রিকেটে কেপ কোবরাস দলে চমৎকার ক্রীড়ানৈপুণ্য প্রদর্শন করেন। এরফলে নিউজিল্যান্ডের বিপক্ষে অভিজ্ঞ গ্রেইম স্মিথের নেতৃত্বাধীন দক্ষিণ আফ্রিকার টুয়েন্টি২০ ও একদিনের আন্তর্জাতিক দলে খেলার জন্য পুনরায় ডাক পান।

## তথ্যসূত্র

## আরও দেখুন
* হামিশ রাদারফোর্ড
* আলভিরো পিটারসন
* আফ্রিকান একাদশ একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এসিএ আফ্রিকান একাদশ একদিনের আন্তর্জাতিক ক্রিকেটার
বিষয়শ্রেণী:কেপ কোবরাজের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:পার্ল জিমন্যাসিয়ামের প্রাক্তন শিক্ষার্থী
বিষয়শ্রেণী:বোল্যান্ডের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:লায়ন্সের ক্রিকেটার
বিষয়শ্রেণী:পার্ল থেকে আগত ক্রিকেটার
বর্ডারলাইন পারসনালিটি ডিজর্ডার

**বর্ডারলাইন পার্সোনালিটি ডিজর্ডার** (বিপিডি) হল একটি ক্লাস্টার-বি শ্রেণীর ব্যক্তিত্ব বিষয়ক মানসিক সমস্যা, যার প্রধান বৈশিষ্ট্য হল কাজকর্ম, সম্পর্ক এবং আত্মপরিচয় নিয়ে চিহ্নিত আবেগপ্রবণতা ও অস্থিরতার একটি ধরন। এটি উঠতি বয়সে ও পরিণত বয়সের প্রাথমিক দিকে উপস্থিত থাকে এবং বিভিন্ন ধরনের প্রসঙ্গ ও পরিস্থিতিতে ঘটে।

এর অন্যান্য বৈশিষ্ট্যগুলো হল: কারও দ্বারা পরিত্যক্ত বা বশীভূত হবার ভয়, অতিরিক্ত রাগ ও রুক্ষ মেজাজ, এ সকল কারণে অন্যরা তাদেরকে সহজে বুঝতে পারে না। রোগীগণ সর্বদা অপরকে চরম ভাল বা চরম খারাপ শ্রেণীতে বিভক্ত করে এবং সবসময় উচ্চ ইতিবাচক আশা এবং উচ্চ হতাশার মাঝে একাদিক্রমে বিচরণ করতে থাকে। তারা যে কোন বিষয়েই বারবার খুব দ্রুত সিদ্ধান্ত পরিবর্তন করে এবং সিদ্ধান্তহীনতার দন্দ্বে ভোগে। নিজের ক্ষতি করা, আত্মহত্যা প্রবণতা এবং কোন বিষয়ে অতিরিক্ত উত্তেজনা বা অস্বাভাবিক আচরণ করা এক্ষেত্রে অতি সাধারণ বৈশিষ্ট্য।

এটি একটি প্রাতিষ্ঠানিকভাবে স্বীকৃত মানসিক সমস্যা। ব্যক্তিত্ব সম্পর্কিত মানসিক সমস্যাগুলো যেহেতু একটি দীর্ঘ সময়ের অনমনীয় ও নিয়মিত আচরণিক সমস্যা, তাই উঠতি বয়সের আগে অনেকেই এর রোগ নির্নয়ে অনাগ্রহ প্রকাশ করেন। অনেক বিশেষজ্ঞের মতে, চিকিৎসা না করালে এ সমস্ত লক্ষণসমূহের আরও খারাপ পর্যায়ে যাওয়ার সম্ভাবনা থাকে।
## তথ্যসূত্র

বিষয়শ্রেণী:অস্বভাবী মনোবিজ্ঞান
বিষয়শ্রেণী:মনোরোগ সংক্রান্ত রোগনির্ণয়
বিষয়শ্রেণী:নারী ও মনোবিজ্ঞান
গণবাংলা উচ্চ বিদ্যালয়

**গণ বাংলা হাইস্কুল এন্ড কলেজ** একটি মাধ্যমিক এবং উচ্চ মাধ্যমিক শিক্ষা প্রতিষ্ঠান।

## অবস্থান
**গণ বাংলা হাইস্কুল এন্ড কলেজ** বাংলাদেশের ঢাকা বিভাগের নারায়ণগঞ্জ জেলার রূপগঞ্জ উপজেলার ভোলাব ইউনিয়ন এর আতলাপুর বাজারে শীতলক্ষ্যা নদীর দক্ষিণ তীরে ছায়া সুনিবিল এক মনোরম পরিবেশে অবস্থিত।

## ইতিহাস
**গণ বাংলা উচ্চ বিদ্যালয়** ১৯৭২ সালে ভোলাব ইউনিয়ন পরিষদ এর চেয়ারম্যান **ফজলুল হক মানিক** মিয়া এলাকাবসীদেরকে নিয়ে প্রতিষ্ঠা করেছেন। ১৯৭২ সনে প্রতিষ্ঠিত বিদ্যালয়টি ১৯৮০ সালে অস্থায়ী স্বীকৃতি লাভ করে এবং ১৯৮৪ সালে এমপিও ভুক্ত হয়। পরবর্তীতে ২০২৫ সালে অত্র বিদ্যালয় ম্যানেজিং কমিটির সভাপতি বিদ্যালয়টিতে কলেজ শাখা চালু করেন। দক্ষ ও অভিজ্ঞ ম্যানেজিং কমিটির দিকনির্দেশনায় ও এলাকার গন্যমান্য ব্যাক্তিদের প্রচেষ্টার প্রতিষ্ঠানটি সাফল্যের সাথে এগিয়ে চলছে।

বিদ্যালয়টিতে ২০১৪ সালের ১২ মার্চে শ্রেণীকক্ষে ২০ থেকে ৫০ জনের মতো শিক্ষার্থী হিস্টোরিয়ায় আক্রান্ত হয়ে আলোচনায় আসে।

## অবসরপ্রাপ্ত শিক্ষকদের তালিকা

## ফলাফল
এইস.এস.সি পরীক্ষাঃ

## তথ্যসূত্র

বিষয়শ্রেণী:নারায়ণগঞ্জ জেলার বিদ্যালয়
পানি দিহিং বন্যপ্রাণী অভয়ারণ্য

**পানী দিহিং অভয়ারণ্য** () আসামের শিবসাগর জেলায় ব্রহ্মপুত্র নদের দক্ষিণে অবস্থিত বন্যপ্রাণীর অভয়ারণ্য। এটি শিবসাগর থেকে ২২কি:মি: দূরত্বে অবস্থিত।

## ইতিহাস
১৯৯৬ সনে অসম সরকার পানী দিহিং অভয়ারণ্যকে বন্যপ্রাণী অভয়ারণ্য ও ১৯৯৯ সনের আগস্ট মাসে পক্ষী উদ্যান হিসেবে স্বীকৃতি প্রদান করে। 
## ভৌগোলিক বিবরণ
পানী দিহিং অভয়ারন্য শিবসাগর জেলার ৬০-৭০ বর্গ কি:মি: অঞ্চল জুড়ে বিস্তৃত। এর ৩৩.৯৩ বর্গকি:মি: বন্যপ্রাণী অভয়ারণ্য হিসেবে গণ্য করা হয়েছে। এই বনাঞ্চলের উত্তর-পশ্চিম দিকে ব্রহ্মপুত্র নদ ও দক্ষিণে দিচাং নদী প্রবাহিত হয়েছে ।
## জলবায়ু
পানী দিহিং অভয়ারণ্যে বাৎসরিক তাপমাত্রা সর্বনিম্ন ৮ডিগ্রী সেলসিয়াস ও সর্বোচ্চ ৩৫ডিগ্রী সেলসিয়াস পর্যন্ত হয়। বাৎসরিক বৃষ্টিপাত ৩২০০ মি:মি: ও আপেক্ষিক আর্দ্রতা ৬৫-৮৫ পর্যন্ত থাকে।
## উদ্ভিদকুল
এই বনাঞ্চল সাধারনত জলজ উদ্ভিদ ও ঘাঁস জাতীয় দ্বারা পরিপূর্ণ।

## স্তন্যপায়ী প্রাণী
আসামি বানর, মুখপোড়া হনুমান, বারশিঙ্গা, বাদুড়, লাল বান্দর, মায়া হরিণ, পাতিশিয়াল, বনরুই, সম্বর হরিণ, উল্লুক,  ইত্যাদি।

## সংকট
জৈববৈচিত্রে সমৃদ্ধ এই বন্যপ্রাণীর অভয়ারণ্যের প্রধান সংকট হচ্ছে চোরাং শিকার ও অভয়ারণ্যের ভিতর বেআইনিভাবে গরু চলানো ও মৎস ধরা কার্য ইত্যাদি।

## আরও দেখুন
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

বিষয়শ্রেণী:শিবসাগর জেলা
বিষয়শ্রেণী:আসামের সংরক্ষিত অঞ্চল
বিষয়শ্রেণী:আসামের বন্যপ্ৰাণ অভয়ারণ্য
বিষয়শ্রেণী:১৯৯৬-এ আসামে প্রতিষ্ঠিত
নামবড়-দৈগ্রোং বন্যপ্রাণ অভয়ারণ্য

**নামবর-দৈগ্রুং অভয়ারণ্য** () আসামের গোলাঘাট জেলায় অবস্থিত একটি বন্যপ্রাণী অভয়ারণ্য। এটি গরমপানি বন্যপ্রাণ অভয়ারণ্য ও নামবর অভয়ারণ্যের সহিত ২০০৩ সনের ১৭ এপ্রিল তারিখে স্বীকৃতিপ্রাপ্ত কাজিরাঙা-কার্বি আংলং হস্তি প্রকল্পের অন্তর্ভুক্ত।

## ইতিহাস
এই অঞ্চলটিকে ২০০৩ সনে বন্যপ্রানী অভয়ারণ্য হিসেবে ঘোষণা করা হয়েছে। 
## ভৌগোলিক বিবরণ
নামবর-দৈগ্রুং অভয়ারণভের আয়তন প্রায় ৯৭.১৫ কি:মি:। এটি গোলাঘাট থেকে ২৫কি:মি: দূরত্বে অবস্থিত। 
## প্রাণীকুল
### স্তন্যপায়ী প্রাণী
হাতি, আসামি বানর, মুখপোড়া হনুমান, বারশিঙ্গা, চিতাবাঘ, বনরুই, পাতিশিয়াল, সম্বর হরিণ, প্যারা হরিণ, উল্লুক, লাল বান্দর, মায়া হরিণ ইত্যাদি।

### পাখি
বাদি হাঁস, কাও ধনেশ, এশীয় শামুকখোল ইত্যাদি।
### সরীসৃপ
কাছিম, পাইথন ইত্যাদি।

## আরও দেখুন
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

বিষয়শ্রেণী:গোলাঘাট জেলা
বিষয়শ্রেণী:আসামের সংরক্ষিত অঞ্চল
বিষয়শ্রেণী:আসামের বন্যপ্ৰাণ অভয়ারণ্য
২০১৫ ক্রিকেট বিশ্বকাপের উদ্বোধনী অনুষ্ঠান

**২০১৫ ক্রিকেট বিশ্বকাপের উদ্বোধনী অনুষ্ঠান** ২০১৫ সালের ক্রিকেট বিশ্বকাপ প্রতিযোগিতা শুরুর দুইদিন পূর্বে অস্ট্রেলিয়া ও নিউজিল্যান্ডে অনুষ্ঠিত হয়। ২৩ বছর পূর্বেও উভয় দেশ যৌথভাবে ক্রিকেট বিশ্বকাপ প্রতিযোগিতা আয়োজন করেছিল। দেশ দু'টিতে একই সময়ে উদ্বোধনী অনুষ্ঠানের আয়োজন করে। তন্মধ্যে অস্ট্রেলিয়ার মেলবোর্নে ও নিউজিল্যান্ডের হ্যাগলে পার্কে উদ্বোধনী অনুষ্ঠান সম্পন্ন হয়। উভয় স্থানেই হাজারো সমর্থক উদ্বোধনী অনুষ্ঠান উপভোগ করে। ২০১১ সালে ক্রাইস্টচার্চের প্রলয়ঙ্করী ভূমিকম্পের পর প্রথমবারের মতো বৃহৎ ক্রীড়া প্রতিযোগিতার আসর আয়োজন করছে।

## প্রদর্শনী
অংশগ্রহণকারী চৌদ্দ দেশের নিজস্ব সাংস্কৃতিক বৈশিষ্ট্যাবলী উভয় স্থানে প্রদর্শিত হয়। তন্মধ্যে -
### ক্রাইস্টচার্চে
* মাওরি ট্রুপ
* জনপ্রিয় কিউই গায়িকা হেলি ওয়েস্টেনরা'র একক সঙ্গীত
* নিউজিল্যান্ডের জনপ্রিয় সঙ্গীত ব্যান্ড শেপশিফ্টারের প্রদর্শন

### মেলবোর্নে
* শ্রীলঙ্কার ক্যান্ডিয়ান নৃত্যপ্রদর্শন
* ভারতীয় নৃত্য ধাতিন নাচ প্রদর্শন
* ব্রিটিশ ব্যাগপিপারের প্রদর্শন
* আইরিশ রিভার ড্যান্স প্রদর্শন

## উল্লেখযোগ্য অতিথি
ক্রাইস্টচার্চের মেয়র লিয়ান ডালজিয়েল, নিউজিল্যান্ডের প্রধানমন্ত্রী জন কী, অল ব্ল্যাকসের অধিনায়ক রিচি ম্যাকক, হলিউডের পরিচালক পিটার জ্যাকসনসহ বিশিষ্ট ক্রিকেটারগণ উল্লেখযোগ্য অতিথি হিসেবে উপস্থিত ছিলেন।

## সম্প্রচার ব্যবস্থা
আইসিসির বিষয়াবলী সম্প্রচারের সাথে আনুষ্ঠানিকভাবে চুক্তিবদ্ধ ইএসপিএন উদ্বোধনী অনুষ্ঠান ধারণ করে। এ অনুষ্ঠান বিশ্বব্যাপী বিভিন্ন টেলিভিশন চ্যানেল সরাসরি সম্প্রচার করে।

## তথ্যসূত্র

বিষয়শ্রেণী:২০১৫ ক্রিকেট বিশ্বকাপ
বিষয়শ্রেণী:উদ্বোধনী অনুষ্ঠান
ইনফার্নো (উপন্যাস)

***ইনফার্নো*** () ২০১৩ সালে প্রকাশিত মার্কিন লেখক ড্যান ব্রাউন রচিত একটি রহস্য, রোমাঞ্চ উপন্যাস। এটি তার সৃষ্ট চরিত্র রবার্ট ল্যাংডনকে নিয়ে চতুর্থ বই। এর আগের কিস্তিগুলো হল *[[অ্যাঞ্জেলস অ্যান্ড ডিমনস]]*, *[[দ্য দা ভিঞ্চি কোড (উপন্যাস)|দ্য দা ভিঞ্চি কোড]]* এবং *[[দ্য লস্ট সিম্বল]]*। বইটি ১৪ মে, ২০১৩ সালে ডাবলডে প্রকাশনী থেকে প্রকাশিত হয়। এটি প্রকাশ হবার পর টানা এগারো সপ্তাহ নিউ ইয়র্ক টাইমস এর হার্ডকভার কল্পকাহিনী এবং সম্মিলিত মুদ্রিত ও ই-বুক কল্পকাহিনী বিভাগে সেরা বিক্রয়ের তালিকায় অবস্থান করে। এছাড়া এটি প্রকাশ হবার পর টানা সতের সপ্তাহ ই-বুক বিভাগে সেরা বিক্রয়ের তালিকায় থাকে। এ উপন্যাসে দান্তে আলিগিয়েরি এর বিখ্যাত মহাকাব্য দ্যা ডিভাইন কমেডি এর ইনফার্নো অংশের উল্লেখ বিশেষভাবে করা হয়েছে এবং এর ওপর ভিত্তি করেই প্লট এগিয়েছে।

## চরিত্র
* রবার্ট ল্যাংডন
* বারট্রান্ড জোবরিস্ট
* সিয়েনা ব্রুকস
* এলিজাবেথ সিনস্কি
* দ্য প্রভোস্ট
* ভায়েন্থা
* ক্রিস্টোফার ব্রুডার
* মার্তা আলভারেজ
* ইগনাজিও বুসোনি/ ইল দুমিনো
* জনাথন ফেরিস
* ইত্তোরে ভিও
* মিসরাত

## তথ্যসূত্র

## বহিঃসংযোগ
* অফিসিয়াল ওয়েবসাইট
* ইনফার্নো উপন্যাসে বর্ণিত ব্যক্তিত্ব, ইতিহাস, শিল্পকর্ম, স্থান ইত্যাদি নিয়ে একটি গাইড বই 
* ড্যান ব্রাউনের ইনফার্নোতে বর্ণিত ফ্লোরেন্স ও ভেনিস এর উপর সচিত্রিত বই 
* ফ্লোরেন্স ইনফার্নো (ব্লগ যেখানে ড্যান ব্রাউনের উপন্যাসে বর্ণিত প্রতীক, ব্যক্তিত্ব, শিল্পকর্ম, রহস্য নিয়ে আলোচনা হয়)

বিষয়শ্রেণী:২০১৩-এর উপন্যাস
বিষয়শ্রেণী:মার্কিন উপন্যাস
বিষয়শ্রেণী:ড্যান ব্রাউনের উপন্যাস
বিষয়শ্রেণী:চলচ্চিত্রে অভিযোজিত মার্কিন উপন্যাস
ইবরাহিম লোদি

থাম্ব|সম্ভলে অভিযান প্রেরণের পূর্বে ইবরাহিম লোদির দরবারে অনুষ্ঠান।
**ইব্রাহিম লোদি** (, , হিন্দী: इब्राहीम लोदी) ছিলেন লোদি রাজবংশের শেষ সুলতান। ১৫১৭ সালে তার পিতা সিকান্দার লোদির মৃত্যুর পর তিনি সুলতান হন। পানিপথের যুদ্ধে তার পরাজয় ও নিহত হওয়ার ফলে লোদি রাজবংশের সমাপ্তি ঘটে। তিনি আফগান বা পাঠান বংশোদ্ভূত সর্বশেষ *হিন্দো সম্রাট (Hindoo emperor)* ছিলেন৷

## জীবন
থাম্ব|বাবর ও ইব্রাহিম লোদির সেনাবাহিনীর মধ্যে পানিপথের যুদ্ধ (১৫২৬)।
ইব্রাহিম লোদি জাতিতে পশতুন ছিলেন। পিতার মৃত্যুর পর তিনি ক্ষমতায় আসেন। তবে শাসনকাজে তিনি দক্ষ ছিলেন না। তার সময় বেশ কিছু বিদ্রোহ সংঘটিত হয়। মেবারের শাসক রানা সংগ্রাম সিং উত্তর প্রদেশের পশ্চিম পর্যন্ত তার রাজ্য বিস্তার করেছিলেন এবং আগ্রায় হামলার হুমকি সৃষ্টি করেন। এছাড়াও পূর্বাঞ্চলেও বিদ্রোহ সংঘটিত হয়। পুরনো ও জ্যেষ্ঠ কমান্ডারদের স্থলে তার প্রতি অনুগত অপেক্ষাকৃত তরুণদের নিয়োগ করায় ইব্রাহিম লোদির প্রতি অভিজাত শ্রেণিও অসন্তুষ্ট ছিল। এসময় তার আফগান অভিজাতরা বাবরকে ভারত আক্রমণের আমন্ত্রণ জানায়। ১৫২৬ সালে বাবরের মুঘল সেনাবাহিনী ইব্রাহিম লোদির বৃহৎ আকারের সেনাবাহিনীকে পানিপথের যুদ্ধে পরাজিত করে। যুদ্ধে ইবরাহিম লোদি নিহত হন।

## মাজার
পানিপথের তহশিল অফিসের কাছে ইব্রাহিম লোদির মাজার অবস্থিত। এর কাছে বু আলি শাহ কালান্দারের দরগাহ রয়েছে। লোদি উদ্যানের শিশ গম্বুজকে অনেকে তার মাজার ভেবে ভুল করে।

## আরও দেখুন
* শের শাহ শুরি

## তথ্যসূত্র

## বহিঃসংযোগ
* Lodī dynasty - Encyclopædia Britannica
* https://web.archive.org/web/20150220033614/http://www.indohistory.com/lodhi_dynasty.html
* http://www.webindia123.com/history/MEDIEVAL/delhisultanate/delhi%20sultanate4.htm
* https://web.archive.org/web/20080223213215/http://sify.com/itihaas/fullstory.php?id=13233620

বিষয়শ্রেণী:১৫২৬-এ মৃত্যু
বিষয়শ্রেণী:লোদি রাজবংশ
বিষয়শ্রেণী:দিল্লির সুলতান
বিষয়শ্রেণী:দিল্লির ব্যক্তি
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:১৪৮০-এ জন্ম
বড়াইল বন্যপ্রাণ অভয়ারণ্য

**বড়াইল অভয়ারণ্য** () আসামের কাছাড় জেলায় অবস্থিত একটি বন্যপ্রাণ অভয়ারণ্য। এটি কাছাড় জেলার দুইটি সংরক্ষিত বনাঞ্চল ক্রমে উত্তর কাছাড় সংরক্ষিত বনাঞ্চল ও বড়াইল সংরক্ষিত বনাঞ্চল সংযুক্ত হয়ে গঠিত হয়েছে
।

## ভৌগোলিক বিবরণ
বড়াইল অভয়ারণ্যের আয়তন প্রায় ৩২৬.২৪ বর্গকিলোমিটার। এই বনাঞ্চল পার্বত্য অঞ্চলে গঠিত। কিছু কিছু অংশ সাগরপৃষ্ঠ থেকে ১৫০০মিটার উচ্চতায় অবস্থিত। শিলচর ও করিমগঞ্জ থেকে এর দূরত্ব ৪০কি:মি:।

## জৈববৈচিত্র
*উদ্ভিদ: এই বনাঞ্চলে চিরসবুজ বনাঞ্চল ও অর্ধ চিরসবুজ বনাঞ্চল দেখা যায়। তাছাড়াও বিভিন্ন প্রজাতির ঘাস, বাঁশ ও অর্কিড দেখা যায়।
*প্রাণী: হাতি, চিতাবাঘ, বন বিড়াল, উল্লুক, রামকুত্তা, ভাল্লুক, মুখপোড়া হনুমান ইত্যাদি। 
*পাখি: কাও ধনেশ, হাড়গিলা ইত্যাদি। 
*সরীসৃপ: খৈয়া গোখরা, অজগর, কচ্ছপ ইত্যাদি।

## আরও দেখুন
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

বিষয়শ্রেণী:কাছাড় জেলা
বিষয়শ্রেণী:আসামের সংরক্ষিত অঞ্চল
বিষয়শ্রেণী:আসামের বন্যপ্ৰাণ অভয়ারণ্য
বিষয়শ্রেণী:ডিমা হাসাও জেলা
বুনো মহিষ

**বুনো মহিষ** (দ্বিপদ নাম: *Bubalus arnee*) হচ্ছে একটি বড় স্তন্যপায়ী প্রাণী। এটি আইইউসিএন লাল তালিকায় বিপন্ন প্রজাতি। এদের পূর্ণবয়স্কদের মোট সংখ্যা এখন ২৫০০ থেকে ৪০০০-এর মধ্যে। গত তিন প্রজন্মে (২৪-৩০ বছরে) এর ৫০% সংখ্যা কমেছে।

## বৈশিষ্ট্য
বন্য জলে ভাসমান গ্রীষ্মমন্ডলীর তুলনায় বড় ও ভারী এবং ৬০০ থেকে ১২০০ কেজি (১৩০০ থেকে২৬০০ পাউন্ড) পর্যন্ত ওজনের। তিনটি বন্দী বন্য জলের ব্রাজিলের গড় ওজন ছিল ৯০০ কেজি (২,০০০ পাউণ্ড)। তাদের মাথা-টু-শরীরের দৈর্ঘ্য ২৪০ থেকে ৩০০ সেমি (৯৪ থেকে ১১৮ আউন্স) এবং ৬০ থেকে ১০০ সেমি (২৪ থেকে ৩৯ ইঞ্চি) লম্বা এবং ১৫০ থেকে ১৯০ সেন্টিমিটার (৫৯ থেকে ৭৫ ইঞ্চি) পর্যন্ত একটি কাঁধের উচ্চতা।

## তথ্যসূত্র

## বহিঃসংযোগ

বিষয়শ্রেণী:মহিষ
বিষয়শ্রেণী:যুগ্ম ক্ষুরযুক্ত চতুষ্পদ
বিষয়শ্রেণী:ক্ষুরযুক্ত চতুষ্পদ
বিষয়শ্রেণী:রোমন্থক
বিষয়শ্রেণী:বাংলাদেশের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:ভুটানের স্তন্যপায়ী
বিষয়শ্রেণী:নেপালের স্তন্যপায়ী
বিষয়শ্রেণী:বার্মার স্তন্যপায়ী
বিষয়শ্রেণী:কম্বোডিয়ার স্তন্যপায়ী
বিষয়শ্রেণী:থাইল্যান্ডের স্তন্যপায়ী
বিষয়শ্রেণী:ভিয়েতনামের বিলুপ্ত প্রাণী
বিষয়শ্রেণী:ছত্তিশগড়ের প্রতীক
বিষয়শ্রেণী:১৭৯২-এ বর্ণিত স্তন্যপায়ী
জাহিদ শাহ

**জাহিদ শাহ** (জন্মঃ জুন ৮, ১৯৮০) হলেন একজন পাকিস্তানি ক্রিকেটার যিনি মূলত সংযুক্ত আরব আমিরাত এর হয়ে ক্রিকেটে প্রতিনিধিত্ব করে থাকেন। এছাড়াও তিনি উত্তর-পশ্চিম সীমান্ত প্রদেশের হয়েও খেলে থাকেন। জাহিদ ডানহাতি ফাস্ট-মিডিয়াম বোলার হিসেবে পরিচিত।

## খেলোয়াড়ী জীবন
২০০৮ এশিয়া কাপ ক্রিকেট প্রতিযোগিতায় বাংলাদেশ জাতীয় ক্রিকেট দলের বিরুদ্ধে তার একদিনের আন্তর্জাতিক ক্রিকেটে অভিষেক হয়। উক্ত প্রতিযোগিতায় তিনি ৬টি উইকেট লাভ করেন।

## আরও দেখুন
* মোহাম্মাদ শেহজাদ
* কামরান আকমল

## তথ্যসূত্র

## বহিঃসংযোগ
*
*

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পেশোয়ারের ব্যক্তি
বিষয়শ্রেণী:পেশাওয়ার থেকে আগত ক্রিকেটার
বিষয়শ্রেণী:পেশাওয়ারের ক্রিকেটার
বিষয়শ্রেণী:আমিরাতি ক্রিকেটার
বাহলুল খান লোদি

**বাহলুল খান লোদি** (Pashto: بهلول لودي), (মৃত্যু ১২ জুলাই ১৪৮৯) ছিলেন দিল্লি সালতানাতের শেষ রাজবংশ লোদি রাজবংশের প্রতিষ্ঠাতা। সৈয়দ রাজবংশের শেষ শাসকের ক্ষমতা ত্যাগের পর বাহলুল খান লোদি ক্ষমতায় আসেন।

## আরও দেখুন
* জাওনপুর সালতানাত
* শেখ সামালদিন কামবোহ

## তথ্যসূত্র

## বহিঃসংযোগ
*Lodī dynasty - Encyclopædia Britannica
*SULṬĀN BUHLŪL &#91;IBN I KĀLĀ&#93; LODĪ - 
*https://web.archive.org/web/20170217020010/http://www.indhistory.com/lodi-dynasty.html
*https://web.archive.org/web/20080223213215/http://sify.com/itihaas/fullstory.php?id=13233620
*http://www.webindia123.com/history/MEDIEVAL/delhisultanate/delhi%20sultanate4.htm

বিষয়শ্রেণী:১৪৮৯-এ মৃত্যু
বিষয়শ্রেণী:দিল্লির সুলতান
বিষয়শ্রেণী:লোদি রাজবংশ
বিষয়শ্রেণী:দিল্লির ব্যক্তি
বিষয়শ্রেণী:পশতুন বংশোদ্ভূত ভারতীয় ব্যক্তি
মেক লাভ, নট ওয়ার

thumb|ষাটের দশকে ব্যবহৃত শান্তির প্রতীক

**মেক লাভ, নট ওয়ার** () সাধারণভাবে ১৯৬০-এর দশকের মার্কিন বিপরীতসংস্কৃতি আন্দোলনের সময়ে নজরে আসা একটি যুদ্ধ-বিরোধী স্লোগান। প্রাথমিকভাবে যারা ভিয়েতনাম যুদ্ধের বিরোধিতা করেছিল এবং অন্যান্য যুদ্ধ-বিরোধী প্রসঙ্গে আহবান জানিয়েছিল, এটি তাদের কর্তৃক ব্যবহৃত হয়েছিল। স্লোগানের "মেক লাভ" অংশ দ্বারা প্রায়শই উন্মুক্ত ভালোবাসার চর্চার উল্লেখ হয়ে থাকে, যা যুদ্ধ সমর্থনকারী এবং প্রথাগত পুঁজিবাদী সংস্কৃতির বিশেষ সুবিধাপ্রাপ্তদের বিরুদ্ধে নিন্দামূলক একটি হাতিয়ার হিসেবে মর্কিন তরুণদের মধ্যে ক্রমবর্ধমান ভূমিকা নিয়েছিল।

বাক্যাংশটির উৎপত্তি অপরিষ্কার; গ্র্যাসন লেগম্যান এই বাক্যাংশের উদ্ভবকারী হিসেবে নিজেকে দাবি করেন, যেমনটা মার্কিন গায়ক রড ম্যাককুইন করেছেন। আবার কেউ-কেউ লুসিও অ্যাবোলাফিয়ার নাম উল্লেখ করে থাকেন।

## জনপ্রিয় সংস্কৃতিতে
স্লোগানটি ১৯৭৩ সালে দুইটি গানে বৈশিষ্টায়িত হয়েছিলো: জন লেননের "মাইন্ড গেম" এবং বব মার্লির "নো মোর ট্রাবল"। ডেভিড অলিন রচিত মেক লাভ, নট ওয়ার: দ্য সেক্সুয়াল রিভোল্যুশান: অ্যান আনফিটার্ড হিস্ট্রি বইয়েও এর প্রভাব রয়েছে।

## আরো দেখুন
* বিপরীতসংস্কৃতি
* ভিয়েতনাম যুদ্ধ
* ব্রেস্ট নট বোমস

## তথ্যসূত্র

## বহিঃসংযোগ

 

বিষয়শ্রেণী:১৯৬০-এর দশকের ফ্যাড ও প্রবণতা
বিষয়শ্রেণী:১৯৬০-এর দশকের প্রতিসংস্কৃতি
বিষয়শ্রেণী:শান্তিবাদ
বিষয়শ্রেণী:স্লোগান
বিষয়শ্রেণী:হিপি আন্দোলন
বিষয়শ্রেণী:যৌন বিপ্লব